Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4177

e) végtermékraktár. Üzemi épületek, termelő helyiségek 4. 4.1. Padozat: hézag- és szegletmentes, jól tisztítható és fertőtleníthető, lejtése a bűzelzáróval ellátott csatornaszemhez biztosítja a folyadék pangásmentes elvezetését. 4.2. Oldalfal, mennyezet: mosható, fertőtleníthető legyen, oldalfal és a padozat találkozása gömbölyített (holkeres) legyen. 4.3. Gépek, berendezések: olyan gépek és berendezések építhetők be, melyeket az állomás előzetesen minősített. 4.4. Nyílászárókra rovarhálót kell szerelni. 4.5. Az üzemi épületekben olyan levegő nyomásviszonyokat kell kialakítani, hogy a káros gázok csak tisztító berendezéseken keresztül juthassanak a szabadba. Alapanyagok fogadása 5. 5.1. Alapanyagok fogadására hűtő- és fagyasztótárolót kell kialakítani. 5.2. Ha emberi fogyasztásra szánt húsból, tejből, halból, tojásból nem emberi fogyasztásra szánt terméket kívánnak gyártani, a termék eredetét, állati hulladék jellegét, és kartonból vagy más csomagolóanyagból, legalább két cm nagyságú betűkkel „Nem emberi fogyasz- 1998/74/II. szám tásra” feliratot tartalmazó címkét kell a tartályra rögzíteni. Szociális és egészségügyi létesítmények 6. 6.1. A dolgozók részére — a közegészségügyi és járványvédelmi hatóság előírásai szerint — étkezés, dohányzás céljára elkülönített helyiséget kell létesíteni. 6.2. Az üzemben dolgozók legmagasabb létszámának alapulvételével a szabványoknak megfelelő nagyságú, felszereltségű és számú, az egészségügyi követelményeket kielégítő öltözőt, hideg-meleg folyóvízzel ellátott (lábbal működtethető) mosdót, zuhanyzót, WC-t kell létesíteni. 6.3. A termelőhelyiségből nyíló WC-k előtt előteret kell létesíteni. 6.4. A WC-ben lábbal működtethető hulladékgyűjtőt kell elhelyezni. 6.5. A WC-k előterében lábbal működtethető kézmosót, valamint a tisztálkodáshoz, fertőtlenítéshez szükséges eszközöket kell elhelyezni. A munka- és védőköpenyek részére fogast kell felszerelni. Veszélyes anyagok elhelyezése 7. 7.1. Szennyeződést vagy fertőződést okozó anyagok tárolására a szennyes övezetben megfelelő méretű, könnyen üríthető, tisztítható és fertőtleníthető, feltűnő jelölésű tartályt vagy helyiséget kell létesíteni. 7.2. Mérgező hatású anyagok (rágcsáló- és rovarirtószerek) elkülönített tárolására méregraktárt kell létesíteni. Szállítójárművek 8. 8.1. A nyersanyagok szállítása a 6. számú függelékben leírt járművekkel történhet. 8.2. A szállítójárművek tisztításához, fertőtlenítéséhez zárt burkolatú, szennyvízelvezető csatornával ellátott kocsimosót kell létesíteni, mely az időjárási viszonyoktól függetlenül folyamatosan üzemeltethető. Hőkezelő berendezések 9. 9.1. A hőkezelő berendezéseket más gyártóhelyiségektől elkülönítetten kell telepíteni. 9.2. A hőkezelő berendezések elé aprító, daráló, őrlő berendezést kell telepíteni. 9.3. A hőkezelő berendezést a maghőmérsékletet és a hőntartás idejét rögzítő műszerrel kell ellátni. 9.4. Hőkezelési értékek:

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes